KOMISIJOS REGLAMENTAS (EB) Nr. 697/2009
2009 m. liepos 31 d.
kuriuo iš dalies keičiamos Reglamento (EB) Nr. 1913/2006, nustatančio išsamias žemės ūkio pinigų politikos sistemos taikymo taisykles eurui žemės ūkyje, nuostatos, susijusios su operaciniais įvykiais, taikytinais įgyvendinant vaisių vartojimo skatinimo mokyklose programą, ir kuriuo nukrypstama nuo to reglamento
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (1), ypač į jo 9 straipsnį,
kadangi:
(1)
Reglamentu (EB) Nr. 13/2009 (2) iš dalies pakeistuose 2005 m. birželio 21 d. Tarybos reglamente (EB) Nr. 1290/2005 dėl bendrosios žemės ūkio politikos finansavimo (3) ir 2007 m. spalio 22 d. Tarybos reglamente (EB) Nr. 1234/2007, nustatančiame bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrame bendro žemės ūkio rinkų organizavimo reglamente) (4), nustatyta Bendrijos bendrai finansuojama vaisių vartojimo skatinimo mokyklose programa.
(2)
2009 m. balandžio 7 d. Komisijos reglamente (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą (5), nurodytos skiriamos Bendrijos pagalbos sumos išreikštos eurais. Todėl turėtų būti nustatytas operacinis įvykis, kuris lemtų valstybių narių, kuriose neįvestas euras, valiutų keitimo kursą.
(3)
Komisijos reglamente (EB) Nr. 1913/2006 (6) numatyti valiutų keitimo kursą lemiantys operaciniai įvykiai, taikomi Bendrijos teisės aktuose, susijusiuose su bendrosios žemės ūkio politikos įgyvendinimu. Tikslinga numatyti operacinius įvykius, taikytinus įgyvendinant tik vaisių vartojimo skatinimo mokyklose programą. Tačiau reikėtų numatyti specialų operacinį įvykį, taikytiną tik 2009 m. rugpjūčio 1 d.-2010 m. liepos 31 d. laikotarpiu.
(4)
Todėl Reglamentas (EB) Nr. 1913/2006 turėtų būti atitinkamai iš dalies pakeistas.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Į Reglamentą (EB) Nr. 1913/2006 po 5 straipsnio įterpiamas šis 5a straipsnis:
„5a straipsnis
Vaisių vartojimo skatinimo mokyklose programai įgyvendinti skirtos pagalbos sumos ir išmokos
Komisijos reglamento (EB) Nr. 288/2009 (7) 1 straipsnyje nurodytai pagalbai vaisių ir daržovių, apdorotų vaisių bei daržovių ir bananų produktų tiekimui vaikams taikytinas valiutos keitimo kursą lemiantis operacinis įvykis - sausio 1 d., einanti prieš to reglamento 4 straipsnio 1 dalyje nurodytą laikotarpį.
2 straipsnis
Nukrypstant nuo šiuo reglamentu iš dalies keičiamo Reglamento (EB) Nr. 1913/2006 5a straipsnio, 2009 m. rugpjūčio 1 d.-2010 liepos 31 d. laikotarpiu tame straipsnyje numatytas operacinis įvykis - 2009 m. gegužės 31 d.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. liepos 31 d.